66. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 285 της 28 Μαρτ./1 Απρ. 1977 (ΦΕΚ Α΄ 94) Περί επεκτάσεως των διατάξεων του άρθρ. 29 του Νόμ.434/76 επί των Οργανισμών Κοινωνικής Ασφαλίσεως των εποπτευομένων υπό του Υπουργείου Κοινωνικών Υπηρεσιών, πλην του Οργανισμού Γεωργικών Ασφαλίσεων. Έχοντες υπ’ όψει: 1.Τας διατάξεις του άρθρ. 43 του Νόμ.22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων» (ΦΕΚ 54/1.4.75 τ.Α΄), ως ετροποποιήθησαν υπό των διατάξεων του άρθρ. 29 του Νόμ. 434/76 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.», (ΦΕΚ 246/14.9.76 τ.Α΄), εν συνδυασμώ προς τας διατάξεις της παρ. 11 του άρθρ. 2 του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος» (ΦΕΚ 72/29.4.65 τ.Α΄). 2.Την υπ’ αριθ. Δ3/2861/24.9.76 Κοινήν Απόφασιν του Πρωθυπουργού και Υπουργού Κοινωνικών Υπηρεσιών «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών». 3.Την υπ’ αριθ. 170/1977 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Υφυπουργού Κοινωνικών Υπηρεσιών, απεφασίσαμεν: Άρθρον μόνον.-Αι διατάξεις των άρθρ. 1 και 2 του Νόμ. 4464/65 ως ετροποποιήθησαν και συνεπληρώθησαν υπό του άρθρ. 43 του Νόμ. 22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων» (ΦΕΚ 54/1.4.75 τ.Α΄) και του άρθρ. 29 του Νόμ. 434/76 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.» (ΦΕΚ 246/14.9.76 τ.Α΄) επεκτείνονται και επί των Οργανισμών Κοινωνικής Ασφαλίσεως των εποπτευομένων υπό του Υπουργείου Κοινωνικών Υπηρεσιών, πλην του Οργανισμού Γεωργικών Ασφαλίσεων. Εις τον Ημέτερον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος. 